Unión del Pueblo Navarro talde parlamentarioari atxikitako foru parlamentari José Javier Esparza Abaurrea jaunak eginiko galderari dagokionez (11-24/PES-00194):

**Nafarroako Gobernuko lehendakariak Joseba Antxon Alonso Egurrolari harrera egin al dio, harekin bildu edo harekin jan al du legegintzaldi honetan edo aurrekoan?**

Bere zereginei dagokien ohiko jardunean, eta Foru Komunitatearentzat pisu berezikoak diren enpresa-proiektuekin lotura duten pertsonekiko harreman normalaren barrenean, lehendakariak harrera egin zion Alonso Egurrola jaunari 2020ko uztailaren 24 eta urriaren 20an eta 2021eko apirilaren 21 eta irailaren 17an. Bilera horiek Alonso jaunaren ekimenez egin ziren, eta aztergai izan zituzten Nafarroako Jauregiaren Artxiboan eginiko eraberritze obrak eta Zangozako Mina Mugako eraikitze-proiektua.

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko maiatzaren 10ean

Nafarroako lehendakaria: María Chivite Navascués

Unión del Pueblo Navarro talde parlamentarioari atxikitako foru parlamentari José Javier Esparza Abaurrea jaunak eginiko galderari dagokionez (11-24/PES-00194), lehenago igorritako erantzunaren osagarri, honako galderaren erantzuna bidaltzen da, Nafarroako Parlamentuko Erregelamenduak ezarritako erantzun-epearen barrenean:

**Nortzuk egon ziren horietako bakoitzean?**

Nafarroako Gobernuko lehendakaria eta Alonso jauna.

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko maiatzaren 14an

Nafarroako lehendakaria: María Chivite Navascués